Publication: Magyar Közlöny
Issue: MK-2000-64 (Year: 2000, Number: 64)
Era: 1990-2004
Section: szóló 1994. évi I. törvény 4. számú Jegyzőkönyvében foglaltaknak megfelelően igazolták,
Paragraph Index: 598

f) összevont és/vagy kiegészítő árunyilatkozatként történő benyújtás esetén — a 32. rovat és a környezetvédelmi termékdíjra vonatkozó rovatok közé — kell beírni az adott tételsorban szereplő áru egyszerűsített árunyilatkozat elfogadásának, illetve a helyi vámkezelés dátumát EEEE-HH-NN formában (például 2000. augusztus 15. esetén 20000815). Az árumegnevezést típusszám, gyűjtőnév, fantázianév és ehhez hasonló nem helyettesítheti. A vámáru azonosítása érdekében azonban — a fogyasztási cikkek kivételével — a tarifális megnevezés mellett fel kell tüntetni a gyári számot és egyéb jellemzőket is. Amennyiben a termék szellemi tulaj- 2000/64. szám donjog oltalma alatt áll, úgy az oltalomra utaló megnevezést is fel kell tüntetni (pl. szóvédjegy, földrajzi árujelző stb.). Ha az adatok feljegyzésére a rovat nem elegendő, akkor az EV-hoz csatolt Konszignáción kell feltüntetni, és a rovatba „KSZ” (Konszignáció szerint) jelzést kell alkalmazni. A rovat jobb alsó sarkában — fekete vonallal megszerkesztve — 5, egymás fölött elhelyezkedő kétrovatos adatmező található. Az első adatmezőbe a környezetvédelmi termékdíj (KVD) kódját, a másodikba a termékdíj alapját kell feltüntetni. Az üzemanyagok környezetvédelmi termékdíj kódját és a termékdíj alapját feltüntetni nem szabad, mivel az üzemanyagok tekintetében a környezetvédelmi termékdíj a jövedéki adó részét képezi.

Source: https://magyarkozlony.hu/hivatalos-lapok/63fc842b81df101a2a338fddff88fdaffd339d58/dokumentumok/71864f464d306a3d655dbff967cb35b6aa48fcd0/letoltes